
A polipropilén és poliethilén-tereftalát 3D sebészi hálók hasfali beépülésének és szöveti reakcióinak vizsgálata patkány modellen

Bevezetés
A hasfal rekonstrukciója egy széles spektrumú sebészi eljárás a beteg, a defektus jellemzői és a műtéti helyreállítás szemszögéből. A korszerű, rohamosan fejlődő alacsony invazivitású technika, az exponenciálisan növekvő protézisek forradalmasították a hasfal rekonstrukcióját.
Célkitűzés
Összehasonlító kísérletes tanulmányunkban két különböző háló sebészi behelyezését követően a hasfal bizonyos rétegeinek biokompatibilitását és szöveti reakcióját vizsgáltuk.
Módszerek
A 30 Wistar patkányon elvégzett beavatkozás során két különböző összetételű hálót helyeztünk be az előzőleg indukált hasfali defektus kezelésére. A hálókat subcutan és subaponeurótikusan rögzítettük. Harminc nap elteltével euthanáziát követően a protéziseket „en bloc” kimetszettük a hasfal rétegeivel együtt. A szövettani metszeteket hematoxilin-eozinnal, Masson-féle trikróm és Van Gieson eljárásokkal festettük. A szöveti reakciót szemikvantitatív morfometriai módszerrel határoztuk meg, figyelembe véve a fibrosis és gyulladás kiterjedését, intenzitását.
Eredmények
A 30 szövettani jelentés eredményeként, a 3D háló nagyobb mértékű fibrózist , mely kifejezettebb a hashártya és az izomhüvely felé, a subcutis irányába minimális, ellentétben a polipropilén hálóval. A multifilmanetumú varrat intenzívebb lympho-plazmocitás beszűrődést okozott. A kontroll csoport esetében a szöveti reakció minimálisan volt jelen, vagy hiányzott.
Következtetések
Tanulmányunk során arra a következtetésre jutottunk, hogy a 3D háló szöveti biokompatibilitása jobbnak bizonyul megfelelő körülmények között alkalmazva. A további tanulmányok a lehetséges helyi és általános komplikációk feltérképezésére szükségesek.



